

|  |
| --- |
| Banjir - bahaya haiwan dan serangga |
| Penerangan tentang menghadapi haiwan dan serangga selepas banjir  |
| Malay | Bahasa Melayu | بهاس ملايو‎OFFICIAL |

Apabila kembali ke kawasan yang terjejas banjir, haiwan liar termasuk tikus, ular atau labah-labah mungkin terperangkap di rumah, bangsal atau taman anda.

# **Menghadapi bahaya ular**

* Semasa di luar rumah:
* pakai but yang lasak, sarung tangan dan seluar panjang untuk melindungi kaki
* beri perhatian khas kepada tangan dan kaki semasa membersihkan kawasan rumah selepas banjir
* jika ada ular, berundur dan biarkan ular itu berlalu pergi - jangan sentuh
* awas, dalam air mungkin ada ular berenang
* buang sampah yang ada di sekeliling rumah - sampah menarik perhatian ular, labah-labah dan tikus.
* Jika ada ular di dalam rumah, jangan panik, berundur perlahan-lahan dan biarkan ular itu berlalu pergi. Jangan sentuh. Hubungi Department of Environment, Land, Water and Planning 136 186 untuk senarai penangkap ular di kawasan anda.
* Jika digigit ular:
* jangan basuh bahagian kulit di sekeliling tempat gigitan
* jangan bergerak, minta bantuan perubatan segera dengan menghubungi 000
* baring atau duduk dengan meletakkan bekas gigitan di bawah paras jantung.
* tutup kawasan bekas gigitan dengan pembalut yang bersih dan kering. Juga disarankan memakai balutan yang erat di bahagian yang terkena gigitan.
* catatkan waktu kejadian gigitan dan waktu pembalut dipasang
* jangan pasang tornikut, hiris bahagian tergigit untuk membuang bisa atau cuba sedut bisa ular daripada bahagian luka.

# **Menghadapi bahaya labah-labah**

* Jika digigit labah-labah:
* basuh bahagian bekas gigitan dan gunakan pek ais untuk mengurangkan kesakitan
* jangan tekan
* dapatkan bantuan perubatan dengan segera jika digigit labah-labah jenis "redback" atau jika gejala semakin teruk.

# **Menghadapi bahaya tikus dan serangga**

* Tikus dan mencit membawa penyakit. Pindahkan makanan dan barangan lain yang boleh menjadi tempat berlindung bagi tikus dan mencit.
* Hapuskan sampah dan pasangkan tudung tong sampah. Pasang perangkap tikus di kawasan yang kering jika perlu.
* Jauhi air bertakung kerana biasanya tempat nyamuk membiak. Pakai pakaian yang menutupi tubuh seberapa banyak yang dapat, dan gunakan bahan penghalau nyamuk.
* Lalat membawa penyakit. Bersihkan segera sisa makanan kerana biasanya menjadi tempat lalat membiak.
* Jika digigit atau dicederakan oleh binatang atau disengat serangga, dapatkan nasihat doktor atau hubungi NURSE-ON-CALL 24 jam sehari, 7 hari seminggu di 1300 60 60 24.

Untuk menerima penerbitan ini dalam format mudah akses, sila e-mel
pph.communications@health.vic.gov.au

